Urobte si v práci strečing. Predídete únave a podáte lepší výkon
Ak dlho sedíme za počítačom, zvyčajne sa dostaví svalové napätie v rôznych častiach tela, stuhnutie šije, nepríjemná bolesť v oblasti bedrovej chrbtice či bolesť hlavy.
Pritom sa dá tomu jednoducho predísť – po hodine práce za počítačom si dopriať 5-minútovú prestávku a urobiť niekoľko krokov, zhlboka sa nadýchať čerstvého vzduchu alebo urobiť zopár účinných strečingových cvičení. Týmto spôsobom zamedzíte nielen stuhnutosti a bolesti svalov a hlavy, ale aj zostanete koncentrovaní, čiže podáte lepší výkon.
Vybrali sme pre vás jednoduché cviky, ktoré vám pomôžu pretiahnuť celé telo. Vždy počas prestávky môžete precvičiť inú časť tela.
Krk a ramená
- V sede na stoličke, alebo v stoji, zdvíhajte hornú časť ramien smerom k ušiam až dovtedy, kým nepocítite mierne napätie. V hornej polohe niekoľko sekúnd vydržte a ramená uvoľnite. Cvik zopakujte 3 razy. Dbajte na to, aby bol chrbát vystretý.
- V tej istej polohe ako v predošlom cviku predkláňajte hlavu a snažte sa bradou dotknúť oblasti, kde je hrudná kosť. V spodnej polohe vydržte 10 sekúnd a vráťte sa späť. Zopakujte 3-krát.
- Na uvoľnenie krku pomáhajú úklony hlavy do strán – s výdychom sa snažte hlavu ukloniť doprava, dotknúť sa ramena a s nádychom sa vrátiť pomaly naspäť. Na jednu i druhú stranu zopakujte cvik 5-krát.
Ukážky cvikov na krk a ramená:
Zdroj: youtube.com
Ruky a predlaktia
Ak robíte s počítačom, je veľmi dôležité precvičiť aj ruky a predlaktia. Návod nájdete vo videu:
Zdroj: youtube.com
Chrbát
Pri dlhom sedení trpí hlavne naša chrbtica. Pomôcť jej môžu práve jednoduché strečingové cviky.
- Sadnite si na stoličku, nohy sú mierne od seba a celou plochou chodidla na zemi. Najprv chrbát uvoľnite (zaokrúhlite), hlava smeruje nadol a následne chrbát vystrite a hlavu zakloňte.
- Aj pri tomto cviku sedíte, dlaň pravej ruky je na ľavom kolene a celý trup vytočíte do ľavej strany. To isté urobíte aj na druhú stranu – dlaň ľavej ruky bude na pravom kolene a vytočíte trup doprava.
- Dajte ruky nad hlavu – jednou rukou sa chytíte za zápästie druhej a vytáčate trup do strán.
- Pri štvrtom cviku chrbticu natiahnete tak, že v sede urobíte predklon a zároveň ruky zapažíte.
Všetky uvedené cviky nájdete popísané aj vo videu:
Nohy
- Jednu nohu vystrite pred seba a následne pracujte s členkom tak, že najprv sú prsty smerom nahor (flex) a následne v predĺžení. Opakujte niekoľkokrát za sebou na jednu i druhú nohu.
Zdroj: youtube.com
Zdroj foto: goodfon.su
Ľudia, ktorí čítali tento článok, zaujímajú sa tiež o:
Bolesť chrbta je často dôsledkom svalovej dysbalancie, nesprávneho držania tela, stresu či obezity. Zbaviť sa jej možno aj niekoľkými jednoduchými cvikmi.
Ramená patria k oblastiam, na ktoré sa pri cvičení zabúda. Zbavte sa bolesti prostredníctvom Pilates cvičení, ktoré vám ponúkame.
Už 10 minút denne vám prinesie úľavu od bolesti, dodá energiu a spomalí starnutie.
Diskusia k článku - Urobte si v práci strečing. Predídete únave a podáte lepší výkon
Nový príspevok
Táto diskusia je otvorená len pre prihlásených užívateľov.
Súvisiace články
TOP články
- Tabata je najnáročnejší a najefektívnejší tréning aj pre ženy
- Ako začať behať (2. časť): Praktické rady a tipy pre začiatočníkov
- Garderóba bežkyne ako motivácia pre výkon
- Cviky, ktoré vám pomôžu získať pevné prsia
- Riešite dilemu, čo jesť po behu? Už nemusíte!
- 5 lahôdok s medvedím cesnakom (aj pre začiatočníkov)
- Čo a kedy jesť pred behom?
- Obrovská dilema: Čo mám jesť pred tréningom?
- Ste na tom s kondičkou biedne? Poradíme vám!
- 5 cvikov (nielen) pre dokonalé prsia